Diari Oficial de la Generalitat Valenciana


Sumari del DOGV 3539, del 15-07-1999 (1999/6272)

Notificació de la resolució del recurs ordinari amb el número de referència interna R-928/1997.
-----------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6272


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-928/1997. [1999/M6272]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco Echazarreta Carrión, avinguda de Neptú, edifici Ninfas A, 8-2-4, de la Pobla de Farnals 46211, València, la resolució del recurs ordinari amb el número de referència interna R-928/1997.
  
Assumpte: recurs ordinari formulat pel senyor Francisco Echazarreta Carrión contra la Resolució del Servei Territorial d'Arquitectura i Habitatge de València, de data 7 de novembre de 1995.
  
Resolució
  
Examinat el recurs ordinari formulat pel senyor Francisco Echazarreta Carrión en la sol·licitud de visat de contracte i d'ajudes econòmiques directes, per a l'adquisició protegida d'un habitatge a preu taxat en l'expedient de construcció número 46/1T/3984/95/199.
  
Antecedents de fet
  
Primer
  
En el seu dia, el senyor Francisco Echazarreta Carrión adquirent d'un habitatge situat a la platja de la Pobla de Farnals, avinguda de Neptú s/n, edifici 1-B, ubicat en el complex urbanístic denominat Ninfas, amb zona esportiva i de recreació, piscina, parc infantil, camp de tennis i frontó, presentà, davant del Servei Territorial d'Arquitectura i Habitatge de València, la sol·licitud de visat de contracte i d'ajudes econòmiques directes.
  
Segon
  
A la vista de la documentació aportada, el cap del Servei Territorial dicta resolució per la qual es denega el que s'havia sol·licitat, ja que no concorria el requisit d'interés social, de conformitat amb allò que s'ha establit en l'article 3 del Decret 55/1992, de 30 de març, en relació amb l'article 1, apartats A i D, del Decret 205/1987, de 21 de desembre, ambdós del Govern Valencià.
  
Tercer
  
Contra la citada resolució, la part interessada interposa recurs ordinari en temps i forma, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta direcció general és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon
  
Allò que s'ha disposat en els articles 107; 110; 114; 115; 116, i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'article 3, paràgraf quart, del Decret 55/1992, de 30 de març, del Govern Valencià, estableix que per al reconeixement al dret del finançament qualificat la Generalitat Valenciana s'atindrà als criteris del Decret 502/1987, de 21 de desembre, amb vista a qualificar l'interés social de cada actuació protegible definida pel Reial Decret 1932/1991, de 21 de desembre, pel Reial Decret 1668/1991, de 15 de novembre, i per la pròpia disposició
  
Al seu torn, el Decret 205/1987 indicat, en el preàmbul, preveu en l'article 1 la possibilitat que els serveis territorials deneguen les sol·licituds de qualificació de protecció oficial ?i que s'amplia aquest criteri al visat de contracte d'habitatges a preu taxat- quan es consideren faltats d'interés social, i que s'atendrà per a això la localitat o l'emplaçament on estiguen situats els habitatges, a l'estimació de les necessitats d'habitatge, al nombre d'habitatges de protecció oficial construïts en l'àrea i a la tipologia de les edificacions projectades.
  
D'altra banda, l'Ordre de 27 de juliol de 1994, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge, en l'article 8 estableix: «Per al reconeixement del finançament qualificat es tindrà en consideració la concurrència d'interés social de conformitat amb els criteris establits pel Decret 205/1987, de 21 de desembre, del Govern Valencià, i es tindrà preferència, per a la qualificació d'actuacions i concessió de visats, aquells que es porten a cap en àrees urbanes on siga predominant la destinació a residència habitual i permanent, sobre altres zones en què l'ús majoritari d'habitatges siga de segona residència, com les zones costeres d'estiueig i les urbanitzacions de recreació, i seran determinants els mencionats criteris per a la denegació de qualificacions, visats i ajudes».
  
Finalment, havent-se aconseguit amb escreix, a la Comunitat Valenciana, els objectius previstos en el Pla d'Habitatge 92-95, i que en atenció a la normativa aplicable tenen preferència per a la qualificació d'actuacions i concessió de visats, aquells que es porten a cap en àrees urbanes on siga predominant la destinació a residència habitual i permanent, circumstància que no es dóna en aquest supòsit.
  
En conseqüència, en virtut de l'emplaçament i la tipologia de l'edificació objecte de la sol·licitud d'ajudes no es compleixen els requisits establits a l'efecte dels criteris de preferència determinants de les ajudes, per la qual cosa procedeix confirmar la denegació del servei territorial.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i, de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Francisco Echazarreta Carrión, contra la Resolució del Servei Territorial d'Arquitectura i Habitatge de València de data 7 de novembre de 1995, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha previst en els articles 57.2-f (en relació amb la disposició addicional onzena de la LRJAP i PAC) i 58 de la Llei Reguladora de la Jurisdicció Contenciosa Administrativa de 27 de desembre de 1956; així com article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.